Document ID: 31992R3889

ΚΑΝΟΝΙΣΜΟΣ (ΕΟΚ) αριθ. 3889/92 ΤΗΣ ΕΠΙΤΡΟΠΗΣ της 28ης Δεκεμβρίου 1992 περί τροποποιήσεως του κανονισμού (ΕΟΚ) αριθ. 3233/92 περί λεπτομερειών εφαρμογής του ειδικού καθεστώτος για τις ενισχύσεις που πρέπει να χορηγηθούν στις Αζόρες και στη Μαδέρα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 για ειδικά μέτρα υπέρ των Αζορών και της Μαδέρας, όσον αφορά ορισμένα γεωργικά προϊόντα (1), και ιδίως το άρθρο 23,
Εκτιμώντας:
ότι η παλαίωση οίνων λικέρ είναι μέτρο ποιοτικό, που πρέπει να αφορά τους οίνους, που δεν έχουν ήδη υποστεί παλαίωση και, συνεπώς, κατά προτεραιότητα τους οίνους της τελευταίας συγκομιδής-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3233/92 της Επιτροπής (2) τροποποιείται ως εξής:
Στο άρθρο 7, η παράγραφος 2 αντικαθίσταται από το ακόλουθο κείμενο:
"2. Η ενίσχυση στην παλαίωση οίνων λικέρ Μαδέρας χορηγείται στους παραγωγούς της περιοχής αυτής, οι οποίοι υποβάλλουν την αίτηση στον αρμόδιο οργανισμό κατά τη διάρκεια των δύο πρώτων μηνών εκάστου έτους. Η εν λόγω ενίσχυση χορηγείται κατά προτεραιότητα στους οίνους της τελευταίας συγκομιδής.
Οι αιτήσεις που αφορούν τους οίνους που έχουν παραχθεί κατά τη διάρκεια των προηγούμενων περιόδων, γίνονται αποδεκτές εφόσον δεν υπάρχει υπέρβαση του ορίου των 20 000 εκατολίτρων, λαμβάνοντας υπόψη κατά προτεραιότητα τους νεώτερους οίνους.
Εάν η συνολική ποσότητα που αποτελεί αντικείμενο των αιτήσεων είναι ανώτερη από 20 000 εκατόλιτρα, εφαρμόζεται ένα ποσοστό μείωσης.
Η συνολική ποσότητα του προϊόντος για την οποία ο παραγωγός υποβάλλει αίτηση για ενίσχυση δεν δύναται να είναι ανώτερη από την ποσότητα που έχει αποτελέσει αντικείμενο της δήλωσης παραγωγής, για την εν λόγω περίοδο, σύμφωνα με τον κανονισμό (ΕΟΚ) αριθ. 3929/87 της Επιτροπής (*).
Οι πορτογαλικές αρχές ανακοινώνουν στην Επιτροπή:
- τις συνολικές ποσότητες για τις οποίες συνάπτονται συμβάσεις ετησίως,
- τις λεπτομέρειες εφαρμογής της παρούσας παραγράφου.
(*) ΕΕ αριθ. L 369 της 29. 12. 1987, σ. 59."
Άρθρο 2
Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Δεκεμβρίου 1992.

Labels: 18
17
19
5